**Anyag-Technika-Műfaj – képzőművészeti alkotókör**

Az alkotókör leírása:

* Az ATM alkotókört egy tanévre választhatja bármelyik évfolyam bármelyik diákja.
* A 8. és 9. évfolyamon kötelezően választandó alkotókörök között szerepel.
* A foglalkozások kéthetente 2 tanórában vannak.
* Helyszíne a Kiscelli rajzterme.

Az alkotókör célja:

* Megismertet a művészi befogadás, közlés és kifejezés formáival és eszközeivel.
* Hozzájárul a kreativitás, a problémamegoldó képesség, a képi gondolkodás, az ízlés, az empátia, az érzékenység, a nyitottság fejlesztéséhez.
* Értékközvetítő, egyben értékteremtő tevékenység.
* Az önálló utak bejárása segíti az önismeret és az önértékelés fejlesztését.
* A résztvevők megtapasztalják a felszabadult alkotómunka örömét.

Az alkotókör feladatai:

* Fejleszti a vizuális alkotó- és befogadóképességet.
* A látvány jelentésének, esztétikai üzenetének megértéséhez, a gondolatban és érzelemben gazdag képi-plasztikai kifejezés fejlesztéséhez járul hozzá.
* A látás kiművelésével és a kéz intelligenciájának fejlesztésével foglalkozik.
* Segít magasabb szintre emelni a térszemléletet, a forma-, a szín-, az anyag-, a szerkezetismeretet és érzéket.

Követelmények:

* A jelentkező mutasson érdeklődést a különböző anyagok, eszközök és technikák kipróbálása iránt, legyen nyitott a kulturális, és művészeti értékekre.

Az értékelés szempontjai, formája:

* Az év lezárásaként osztályzatot kap minden résztvevő.
* Az egyéni képességfejlődését, a kompetenciák kialakításának személyre szabott ütemét veszem figyelembe.

Várt eredmények:

* Célirányos vizuális megfigyelési szempontok önálló alkalmazása.
* A vizuális nyelv és kifejezés eszközeinek tudatos használata.
* Társművészeti kapcsolatok lehetőségeinek értelmezése.
* Az alkotótevékenység során önálló munkák létrehozása.

Az alkotókör éves tematikája:

A felsorolt témakörök közül a résztvevők érdeklődéshez, igényeihez igazodva válogatunk. Az alkalmazott anyagok, eszközök és technikák közötti választás egyéni döntés eredménye.

* Természet utáni tanulmányok
* Csendélet
* Ábrázolási rendszerek
* Illusztráció
* Plasztika

Tóth Mariann